**ÁLTALÁNOS SZERZŐDÉSI FELTÉTELEK**

**Általános Szerződési és Felhasználási Feltételek röviden**

A Mandy Crush weboldal használatával a felhasználó kijelenti, hogy egyetért az Általános Szerződési és Felhasználási Feltételek tartalmával.

A foglalás leadásával a vásárló kijelenti, hogy elmúlt 18 éves, vagy ha nem, a vásárláshoz szülői hozzájárulással rendelkezik.

Minden velünk megosztott információt bizalmasan kezelünk.

Minden foglaláskor a foglalás leadásakor megjelenített aktuális ár kerül felszámolásra, ezen kívül a Mandy Crush weboldal fenntartja az árak megváltoztatásának a jogát.

Tájékoztatjuk, hogy Ön, mint vásárló (fogyasztó) a www.mandycrush.hu címen elérhető honlap használatával kinyilvánítja, hogy részleteiben ismeri, és elfogadja az alábbi, a Ptk. (2013. évi   
V. törvény) 6:77-6:81.§ alapján írt Általános Szerződési Feltételeket. Kérjük, amennyiben vásárlója, illetve aktív használója kíván lenni Weboldalunknak, figyelmesen olvassa el Általános Szerződési Feltételeinket és kizárólag abban az esetben vegye igénybe szolgáltatásainkat, amennyiben minden pontjával egyetért, és azokat kötelező érvényűnek tekinti magára nézve.

Jelen dokumentum, kizárólag elektronikus formában kerül megkötésre. Az alábbi feltételekkel szabályozott szerződés a Ptk. szerint távollevők között létrejött szerződésnek minősül.

**Üzemeltetői adatok:**

* Auto Mandy Car Kft.
* 1158 Budapest, Késmárk u. 8-10.
* Adószám: 10862883-2-42
* Cégjegyzék szám: Cg. 01-09-266008, Kibocsájtó cégbíróság: Fővárosi Cégbíróság
* Szerződés nyelve: magyar
* Elektronikus elérhetőség: info@mandycrush.hu
* Telefonos elérhetőség: +36 20 542 2556
* Számlaszám: 11715007-21140785-00000000
* Képviselő: Kovács-Sárándy Viktória

A tárhely szolgáltató elérhetőségei: Next Time Media Ügynökség Kft.

A szolgáltató a jelen általános szerződési feltételekben a továbbiakban: Üzemeltető.

**2. Elérhető szolgáltatások köre**

A weboldal időpontfoglalási lehetőséget biztosít a Mandy Crush szolgáltatásaihoz.

**3. Foglalási információk**

Foglalást előre utalással, vagy webshopunkon keresztül történő bankkártyás fizetést követően tudunk teljesíteni. A szolgáltatásra vonatkozóan megjelenített árak tartalmazzák a törvényben előírt 27%-os áfát.

Amennyiben az üzemeltető hibás árat tüntet fel a szolgáltatás mellett, a tőle elvárható gondosság ellenére, és a szolgáltatás ára annak általánosan elfogadott árától eltér, úgy az üzemeltető nem köteles a szolgáltatást a hibás áron szolgáltatni, de köteles a megrendelés visszaigazolásában felajánlani a vásárló részére a valós áron történő vásárlás lehetőségét. Amennyiben a vásárló ezzel a lehetőséggel nem kíván élni, úgy megilleti a szerződéstől való egyoldalú elállás joga.

A felsorolt szolgáltatások mellett megtekintheti egy-egy szolgáltatás rövid leírását, árát, egyéb részleteit, a teljesség igénye nélkül. Amennyiben ennél részletesebb tájékoztatásra van szüksége, úgy vegye fel a kapcsolatot az Üzemeltetővel az üzemeltetői adatok között rögzített   
e-mail címen vagy telefonszámon.

**4. A rendelés menete**

1. A weboldalunkon jobb oldalon található Időpontot foglalok gombra kattintva Ön eljuthat a foglalási felületre, ahol időpontot választhat. Itt adja meg elérhetőségeit, valamint válassza ki a kívánt időpontot. Kattintson a Lefoglalom gombra.

2.  Ha rendelkezik kuponkedvezménnyel, a “Kuponkód” résznél ezt is begépelheti. Ha minden rendben van és a megrendelés mellett döntött, akkor a Lefoglalom gombot megnyomva véglegesítheti a megrendelését.

3. Miután véglegesítette rendelését, a megadott e-mail címére küldünk Önnek egy automatikus visszaigazolást, amely tartalmazza megrendelése adatait. Amennyiben nem kap ilyen levelet, a rendszer nem fogadta el megrendelését. Ilyen esetben kérjük, vegye fel velünk a kapcsolatot, a már jelzett módon, az üzemeltetői adatok segítségével.

Miután elvégeztük megrendelésének feldolgozását, a megadott e-mail címére küldünk Önnek egy Megrendelés lezárva visszaigazolást.

**5. A megrendelések feldolgozása**

A megrendelések feldolgozása munkanapokon 08:00 órától, 20:00 óráig történik. A megrendelés feldolgozásaként megjelölt időpontokon kívül is van lehetőség a megrendelésre, de ha az a munkaidő lejárta után történik, csak az azt követő munkanapon kerül feldolgozásra a megrendelés.

**6. A megrendelt szolgáltatás ellenértékének és a házhoz szállítás díjának fizetési módja**

A megrendelt szolgáltatás fizetési módja

* Banki előre utalással történő teljesítés: ha már visszaigazoltuk az Ön megrendelését, akkor a visszaigazoló e-mailben megtalálja a bankszámlaszámunkat és a megrendelésszámot, amelyre hivatkozni kell az átutalás megjegyzés/közlemény rovatában. Amennyiben az átutalt összeget jóváírják a bankszámlánkon, azt követően érvényes a rendelés (a bankszámlaszámunkat az üzemeltetői adatok között is megtalálja).
* Bankkártyás fizetéssel történő teljesítés: e-mailben igazoljuk vissza Önnek, ha jóváírják bankszámlánkon az összeget. A bankkártyás fizetés szolgáltatója a Wirecard Checkout Portal.

A fizetendő végösszeg a megrendelés összesítője és visszaigazoló levél alapján minden költséget tartalmaz.

**7. Elállás joga**

A távollevők között kötött szerződésekről szóló, 45/2014. kormányrendelet szabályozása értelmében a jelen pont rendelkezései kizárólag a fogyasztónak minősülő vásárló esetében alkalmazhatóak. A fogyasztó a megrendelt szolgáltatás kézhez vételétől számított 14 munkanapon belül indoklás nélkül elállhat a szerződéstől, Amennyiben a fogyasztó él elállási jogával, úgy ezt az üzemeltetővel egyértelmű írásbeli nyilatkozatban köteles közölni (postán ajánlott tértivevényes küldeményben, vagy e-mailben). Az üzemeltető az Elállási Nyilatkozat kézhezvételét követően haladéktalanul köteles azt visszaigazolni a fogyasztó felé.

Amennyiben a fogyasztó elállási jogát gyakorolja, úgy az erre vonatkozó nyilatkozat kézhezvételét követő 14 napon belül köteles az üzemeltető a fogyasztónak a megrendelt szolgáltatás teljes összegét visszatéríteni.

Üzemeltető követelheti a fogyasztótól a nem rendeltetésszerű használatból adódó anyagi kár megtérítését. Ezért kiemelten ügyeljen a szolgáltatás rendeltetésszerű használatára, ugyanis a nem rendeltetésszerű használatából eredő károknak megtérítése a fogyasztót terhelik.

Nem illeti meg a fogyasztót az elállási jog olyan nem szolgáltatás esetében, amelyet kifejezetten a fogyasztó kérésére, az ő általa szabott igények alapján egyedi kérésének megfelelően került előállításra.

**8. Panaszok intézése**

Az üzemeltető a panaszról Jegyzőkönyvet köteles felvenni, az üzemeltető adatai között megjelölt helyen, és a panaszt a felvétel napjától számított öt évig, az arra adott válasszal együtt megőrizni. Az üzemeltető a hozzá érkezett panaszt a beérkezésétől számított 30 napon belül megvizsgálja és arra érdemi választ kell, hogy adjon. Amennyiben a panaszra az üzemeltető elutasító választ ad, azt írásban meg kell indokolnia. Az üzemeltetővel kötött szerződéséből eredő jogviták elsősorban békés úton, megállapodással a felek között, vagy a fogyasztó lakóhelye szerint illetékes fogyasztóvédelmi hatóság előtt intézhetők. Amennyiben ezek nem vezetnek eredményre, marad a felek számára a bírósági út.

**9. Adatkezelés**

Az üzemeltető a Weboldal használata során a rendelkezésére bocsátott személyes adatokat bizalmasan kezeli, és nem adja ki kívülálló harmadik személy számára, kivéve abban az esetben amennyiben az alvállalkozója számára, pl.: futárszolgálat, a megrendelés kézbesítéséhez ez szükséges.

A Weboldal böngészése folyamán technikai információk kerülnek rögzítésre statisztikai célokból (IP cím, látogatás időtartama, stb). Ezen adatokat az üzemeltető kizárólag jogilag hitelesen indokolt, és alátámasztott esetben adja át a hatóságok részére. A szolgáltatás igénybevételéhez cookie-k engedélyezése szükséges. Amennyiben nem szeretné engedélyezi a cookie-k használatát, letilthatja a böngészője beállításaiban. Cookie-k tiltása esetén a szolgáltatás bizonyos elemei csak részben, vagy egyáltalán nem használhatóak. A cookie egy olyan fájl, amelyet a szerver küld a felhasználó böngészőjének, és amelyet a felhasználó számítógépe tárol. A cookie-ban személyes adat nem kerül tárolásra. A megrendelés folyamán rögzített adatokat az üzemeltető a megrendelés teljesítéséhez használja fel. Az egyes informatikai rendszerek által, a Weboldal oldalain leadott megrendelésből készült számla adatai a rendelés leadása folyamán megadott adatokkal rögzítésre, és tárolásra kerülnek a hatályos számviteli törvényben meghatározott időszakra. A Weboldal böngészése, illetve a regisztráció folyamán biztosított hírlevél feliratkozás során megadott adatokat az üzemeltető bizalmasan kezeli, leiratkozás kérhető a megadott elérhetőségek valamelyikén. Adatai törlését, módosítását bármikor kérheti írásban.

A megrendeléssel kezdődő eljárás során a 2011. évi CXII. törvény rendelkezései az irányadók,   
a szolgáltató Adatvédelmi Nyilatkozata a honlapon érhető el.

**12. Egyéb rendelkezések**

A jelen Általános Szerződési Feltételekben nem szabályozott kérdésekben a Ptk. (2013.évi V. törvény), fogyasztói szerződéseknél a távollevők között kötött szerződésekről szóló 45/2014. kormányrendelet rendelkezései az irányadók.